# KOKKULEPE nr 3-1.21/2026/6

# TEABETAHVLI PAIGALDAMISEKS

(hiliseima digitaalallkirja kuupäev)

Riigimetsa Majandamise Keskus, edaspidi **RMK,** keda esindab juhatuse liikme 15.04.2024 käskkirja nr 1-5/32 alusel metsaülem, Jaan Schults, ühelt poolt

ja Harju Tarbijate Ühistu*,* edaspidi **teabetahvli omanik,**keda esindab juhatuse liige Piret Luberg**,** teiselt poolt,

keda nimetatakse edaspidi **pool** või ühiselt **pooled**,

sõlmisid käesoleva kokkuleppe, edaspidi **kokkulepe,** alljärgnevas:

1. **Kokkuleppe objekt ja tähtaeg**
   1. Kokkuleppe kohaselt annab RMK kui riigivara valitsema volitatud asutus teabetahvli omanikule tähtajalise õiguse paigaldada Harju maakonnas Saku vallas asuvale maaüksusele lähiaadressiga Viimsi metskond 15 (katastritunnus 71801:001:1143), riigi kinnisvararegistri kood KV6417 ühe informatiivse teabetahvli mõõtmetega 2x2 meetrit, edaspidi **teabetahvel**. Teabetahvli paigutamise ligikaudsed koordinaadid on XY: 6576202.64, 539237.14
   2. Kokkulepe on sõlmitud tähtajaga üks aasta ning jõustub 21. 01. 2026 peale kokkuleppe alla kirjutamist.
2. **Tasu maksmise tingimused**
   1. Teabetahvli omanik on kohustatud tasuma RMK-le tasu teabetahvli paigaldamise õiguse eest 50 (viiskümmend) eurot. Summale lisandub käibemaks õigusaktidega sätestatud suuruses, tasu maksmise kohta esitab RMK arve.
   2. Teabetahvli paigaldamise õigus tekib teabetahvli omanikul peale punktis 2.1. nimetatud tasu maksmist.
3. **Teabetahvli omanik kohustub:**
   1. arvestama teabetahvli paigaldamisel avalikus kasutuses oleva tee äärde ehitusseadustikust tulenevate nõuetega ning Transpordiameti 06.05.2024 kooskõlastuses nr 7.1-6/24/7371-2 esitatud tingimustega;
   2. kandma kõik teabetahvli paigaldamisega, hooldamisega, võimaliku parandamisega, muutmisega ja äraviimisega seotud kulud, kaasa arvatud ajutise liikluskorralduse organiseerimine;
   3. täitma teabetahvli paigaldusel, hooldamisel ja äraviimisel kõiki heakorra- ja keskkonnanõudeid, arvestama oma tegevuses RMK keskkonnapoliitikaga ja oma tegevuse võimalike kahjulike keskkonnamõjudega;
   4. tagama oma kulul hiljemalt 5 (viie) päeva jooksul teabetahvli äraviimise kokkuleppe lõppemisel või erakorralisel ülesütlemisel.
4. **Teabetahvli omanikul on õigus:**

saada RMK-lt informatsiooni Riigimetsa Majandamise Keskuse üldistest arengusuundadest, keskkonnapoliitikast jm. otsustest, mis mõjutavad otseselt kokkuleppe täitmist.

1. **Kokkuleppe lõppemine ja erakorraline ülesütlemine**
   1. Kokkulepe lõpeb kokkuleppe tähtaja möödumisel.
   2. Kokkulepet võib erakorraliselt üles öelda poolte kokkuleppel ja ühe poole nõudmisel õigusaktides ja kokkuleppes ettenähtud alustel, kusjuures ülesütlemist nõudev pool on kohustatud teatama sellest teisele poolele kirjalikult 2 (kaks) nädalat ette.
   3. RMK võib nõuda kokkuleppe erakorralist ülesütlemist juhul, kui:
      1. teabetahvli omaniku poolt paigaldatava teabetahvliga seotud tegevus on vastuolus kokkuleppega;
      2. teabetahvli omanik pankrotistub või lõpetab tegevuse.
   4. Teabetahvli omanik võib nõuda kokkuleppe erakorralist ülesütlemist juhul, kui tema poolt kokkuleppejärgsete õiguste teostamine või kohustuste täitmine on vääramatu jõu või RMK süü tõttu muutunud võimatuks või oluliselt raskendatuks.
2. **Poolte esindajad ja kontaktandmed** 
   1. RMK esindaja on Jaan Schults, tel 528 2363, e-post jaan.schults@rmk.ee.
   2. Teabetahvli omaniku esindaja on Kalle Pani, tel. 50 86 980, e-post kalle.pani@harjuty.ee.
3. **Teadete edastamine**
   1. Kokkuleppega seotud teated edastatakse telefoni teel või e-kirja teel poole kokkuleppes märgitud e-posti aadressile. Kontaktandmete muutusest on pool kohustatud koheselt informeerima teist poolt.
   2. E-kirja teel edastatud teated loetakse kättesaaduks alates teate edastamisele järgnevast tööpäevast.
   3. Kokkuleppest taganemise või kokkuleppe ülesütlemise avaldused ning kokkuleppe rikkumisel teisele poolele esitatavad nõudekirjad peavad olema kirjalikus vormis. Kirjaliku vormiga on võrdsustatud digitaalselt allkirjastatud elektrooniline dokument. Viimane vorminõue on täidetud ka juhul, kui teade edastatakse e-kirja teel.
4. **Lõppsätted**
   1. Kokkuleppe tingimusi võib muuta või täiendada poolte kirjalikul kokkuleppel, välja arvatud juhtudel, kui kokkuleppe muutmise vajadus tuleneb õigusaktide muutumisest. Juhul, kui kokkuleppe muutmise vajadus tuleneb õigusaktide muutumisest, teatab pool sellest teist poolt kirjalikult 1 (üks) kuu ette.
   2. Kokkuleppe või juba jõustunud kokkuleppe lisade muutmine ja täiendamine vormistatakse kokkuleppe lisana.
   3. Poolte vahel kokkuleppe täitmisest tulenevad vaidlused lahendatakse läbirääkimiste teel. Kokkuleppe mittesaavutamisel kuuluvad vaidlused läbivaatamisele õigusaktidega kehtestatud korras.
   4. Kokkulepe on allkirjastatud digitaalselt.

**Poolte andmed ja allkirjad**

|  |  |
| --- | --- |
| **RMK** | **Teabetahvli omanik** |
|  |  |
| Riigimetsa Majandamise Keskus | Harju Tarbijate Ühistu |
| Registrikood 70004459 | Registrikood 10347236 |
| Mõisa/3, Sagadi küla, Haljala vald | Saku tn 6 Tallinn Harjumaa 11314 |
| 45403 Lääne-Viru maakond  Telefon 676 7500 | Telefon 669 9801  E-post keskus@harjuty.ee |
| E-post rmk@rmk.ee |  |
|  |  |
|  |  |
| (allkirjastatud digitaalselt) | (allkirjastatud digitaalselt) |
|  |  |
|  |  |
| Jaan Schults | Piret Luberg |